Հայտնի է, որ Ռոման Բալայանը մեծ ցանկություն ուներ հայրենիքում ֆիլմ նկարելու, բայց հաշվի առնելով հայկական կինոստուդիայի սահմանափակ հնարավորությունները, հրաժարվել է Հրանտ Մաթևոսյանի «Գոմեշը» նկարելու գաղափարից, եթե չեմ սխալվում, հօգուտ Կարեն Գևորգյանի մեկ այլ ֆիլմի թողարկման: Ի դեպ, նույն Կարեն Գևորգյանի ռեժիսորական դեբյուտը` «Խաչմերուկ» (1974) ֆիլմն արժանացել է Մանհեյմի կինոփառատոնի «Ոսկե դուկատ» մրցանակին, թեև նախքան փառատոն հասնելը, իր արտասովորության պատճառով զգալի տարակարծություններ է առաջացրել հայրենական ստուդիայում: Իսկ մի քանի տարի անց, 1981-ին ռեժիսորի «Հրաժեշտ սահմանագծից անդին» ֆիլմը պարզապես արգելվել է, իսկ հետագայում` անհետացել: